

**K.KRIZMANIĆ 1, 10 380 SV. IVAN ZELINA**

**OIB:** 55460105464, **tel:** 01 2040 750; **fax.:** 01 2060 716

**E-mail:** [info@zelkom.hr](mailto:info@zelkom.hr); Web: [www.zelkom.hr](http://www.zelkom.hr)

Sv. I. Zelina, 22. ožujak 2024.

**PREDMET:** Obrazloženje prijedloga Cjenika javne usluge sakupljanja miješanog

komunalnog otpada na području Grada Svetog Ivana Zeline

- daje se -

Poštovani,

Dosadašnja cijena minimalne javne usluge sakupljanja miješanog komunalnog otpada na području Grada Svetog Ivana Zeline definirana je Odlukom o načinu pružanja javne usluge sakupljanja komunalnog otpada na području Grada Svetog Ivana Zeline („Zelinske novine“, br. 35/21- dalje u tekstu: Odluka) donesenoj 20. prosinca 2021. godine te od tada nije bilo promjene cijene minimalne javne naknade niti cijene varijabilnog dijela naknade.

U 2023. godini došlo je do povećanja cijena troškova vezanih uz sakupljanje i odvoz otpada te su predviđena značajna povećanja troškova u 2024. godini.

**Nove cijene primjenjivati će se od 01.05.2024. godine.**

Fiksni dio cijene pokriva: gorivo, osiguranje radnika i strojeva, amortizaciju osnovnih sredstava, plaće radnika, zaštitu na radu, održavanje vozila i strojeva, troškove obrade glomaznog otpada, biootpada i ostalog korisnog otpada i sve ostale troškove.

Varijabilni dio cijene pokriva: odlaganje miješanog komunalnog otpada

**Rasli su sljedeći troškovi:**

- Troškovi rezervnih dijelova za vozila porasli su za 28 % ( s 18.781 eura na 24.000 eura)

- Troškovi zbrinjavanja korisnog otpada od početka godine rastu od 30% do 50% ovisno o vrsti otpada. Cijena zbrinjavanje komunalne plastike raste s 133 eura po toni na 200 eura po toni, dok cijena zbrinjavanja glomaznog otpada raste s 160 eura po toni na 214 eura po toni. Troškovi sakupljanja, obrade, prijevoza i zbrinjavanja otpada s reciklažnog dvorišta u toku godine su porasli za 53%.

- Cijena rada ovlaštenih servisera porasla je te se trenutno kreće između 45 i 50 eura po satu rada što to je povećanje cijena od 30% u odnosu na prošlu godinu.

- Najavljeno je povećanje cijena računovodstvenih softvera od 20% te 15% softvera za praćenje podizanja spremnika za otpad.

-Uredbom Vlade Republike Hrvatske o visini minimalne plaće za 2024. godinu (NN 125/23) minimalna plaća u Republici Hrvatskoj rase za 20%, točnije sa 700 eura bruto raste na 840 eura bruto. Budući da je osnovica plaće definirana iznosom minimalne plaće očekuje na povećanje od 20% troškova plaće u narednoj godini točnije troškovi bruto plaća rastu s 705.000 eura godišnje na 846.000 eura godišnje.

- Troškovi zaštite na radu (radna odjeća  i obuća, kabanice za kišu, rukavice i sl.) rasli su cca. 25%.

- Javlja se i problem porasta amortizacije, jer su strojevi i vozila poskupjeli od 50% pa do 70% što se uz likvidnost odražava i na trošak amortizacije.

Iz navedenog vidljivo je da svi troškovi rastu, a kako smo iskoristili sve mogućnosti ušteda prisiljeni smo krenuti u postupak izmjena Odluka o načinu pružanja javne usluge sakupljanja komunalnog otpada sa promjenom fiksnog dijela cijene, dok bi se cijene verijabilnog dijela neznatno promijenila s 0,0199 eura po litri na 0,02 eura po litri otpada, što je povećanje cijene za manje od 1%, radi pokrivanja povećanja troškova sustava za praćenje podizanja spremnika za otpad, a budući da se troškovi odlaganja otpada na odlagalištu Andrilovec u Dugom Selu nisu mijenjali te nema naznake da će se mijenjati. Cijena dodatnih vreća za plastiku, izvan javne usluge, povećavaju se za 50% sukladno povećanju troškova zbrinjavanja komunalne plastike.

**Očekuje se prosječno poskupljenje od cca 18%**

|  |  |  |
| --- | --- | --- |
|  |  | **UPRAVA DRUŠTVA** |